**ANUNȚ**

**privind inițierea procesului de elaborare a proiectului hotărârii de Guvern „****Cu privire la completarea Anexei nr.2 la HG nr.454/2008”**

Agenția Relații Funciare și Cadastru comunică despre iniţierea procesului de elaborare a Proiectului hotărârii de Guvern „Cu privire la completarea Anexei nr.2 la HG nr. 454/2008”.

  Scopul proiectului menționat constă în executarea propunerilor Ministerului Afacerilor Externe și Integrării Europene, indicate în Avizul nr. DI/3/041-4542 din 19.04.2022, potrivit căruia, ulterior aderării Agenției Relații Funciare și Cadastru la Consiliul Standardelor Internaționale de Evaluare, Agenția Relații Funciare și Cadastru urmează să înainteze Guvernului propunerile de completare a Anexei nr.2 la HG nr. 454/2008. Menționăm că Agenția Relații Funciare și Cadastru a aderat la Consiliul Standardelor Internaționale de Evaluare prin HG nr. 494/2022.

Proiectul nominalizat este plasat pe pagina web oficială a Agenției Relații Funciare și Cadastru, [www.arfc.gov.md](http://www.arfc.gov.md), în rubrica: Transparența decizională / Proiecte de acte legislative și normative.

Recomandările părților interesate cu privire la elaborarea proiectului menționat pot fi expediate în termen de 10 zile lucrătoare pe adresa electronică a Agenției Relații Funciare și Cadastru: [info@arfc.gov.md](mailto:info@arfc.gov.md) sau [livia.gadjiu@asp.gov.md](mailto:livia.gadjiu@asp.gov.md) și/sau pe adresa mun. Chişinău, str. Serghei Lazo, 48, tel. 022 881265.